《奉柬萧子充》
明代·萧翀

几年结屋向溪桥，此日飞书肯见招。
池上看鹅朝洗砚，月中骑凤夜吹箫。
满林西日迷花树，近水南风乱柳条。
先与题诗寄离思，青山回首故岧峣。

作者简介：（1339—1410）明初江西泰和人，字鹏举。少孤，好学，从学于刘子高。洪武十四年以贤良应制，赋《指佞草诗》，称旨。授苏州府同知，历山东盐运副使，以勤俭廉介称。